தேயிலை ஏற்றுமதியானது கடந்த ஜூன் மாதத்தைப் பொறுத்தவரையில் 6.5 வீதத்தால் வீழ்ச்சியடைந்துள்ள நிலையே காணப்படுவதாகத் தெரிய வருகின்றது. எமது நாட்டு தேயிலை உற்பத்தி தொடர்பில் நான் தொடர்ந்தும் சுட்டிக்காட்டி வருகின்றேன். இந்த அரசு தனது முழுமையான அவதானத்தைச் செலுத்தி தேயிலை உற்பத்தி தொடர்பில் அதிக அக்கறை செலுத்தாவிட்டால், அது இந்த நாட்டின் பொரளாதாரத்திற்கு பலத்த அடியாக விழக்கூடும். தைத்த ஆடைகளும், புடவைகளுமே எமது நாட்டின் பொருளாதாரத்திற்கு கைக்கொடுக்கும் என்ற அசட்டையில் இருந்துவிட்டால், ஏனைய ஏற்றுமதி உற்பத்திகள் யாவும் மறைந்து போய்விடக்கூடிய அபாயங்கள் இருக்கின்றன.